Държавен вестник, бр. 4, 2026 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  4
б) културелно изследване: изолиране на 
M. tuberculosis complex;
2. молекулярно изследване: откриване на 
нуклеинова киселина на M. tuberculosis complex;
3. имунологични изследвания за туберку­
лоза: ТКТ на Манту или гама-интерферонови 
тестове;
4. образно изследване.
(2) При положителен резултат (изолиран 
M. tuberculosis complex) от културелно изслед­
ване се извършва задължително тест за ле­
карствена чувствителност.
(3) При откриване на нуклеинова киселина 
на M. tuberculosis complex в клинична проба 
задължително се извършва културелно изслед­
ване и тест за лекарствена чувствителност.
(4) При откриване на резистентност към 
противотуберкулозните лекарствени продукти 
се изпраща биологичен материал и/или щам 
за потвърждаване в Националната референтна 
лаборатория по туберкулоза.
Чл. 9. (1) Резултатът от ТКТ на Манту се 
определя въз основа на размера на напречния 
диаметър на образувания инфилтрат, измерен 
след 72 часа от проведения тест:
1. при инфилтрат с диаметър, по-малък от 
5 мм, резултатът от ТКТ на Манту се счита 
за положителен при лица с ХИВ, които са 
били в близък контакт с лице с активна ту­
беркулоза с бацилоотделяне;
2. при инфилтрат с диаметър 5 мм или 
повече резултатът от ТКТ на Манту се счита 
за положителен в следните случаи:
а) имуносупресирани лица, включително 
тези, получаващи дългосрочно кортико­
стероиди (в доза, еквивалентна на предни­
зон ≥ 15 mg/ден за ≥ 1 месец), химиотерапия 
или инхибитори на тумор некротизиращия 
фактор – алфа (TNF-α);
б) лица с ХИВ инфекция с изключение на 
тези по т. 1;
в) лица в близък контакт с пациенти с 
активна туберкулоза;
г) лица с рентгенологични данни, които 
могат да се свържат с преболедуване от 
туберкулоза, например фиброзно-нодуларни 
промени на бял дроб;
д) лица – реципиенти на трансплантирани 
органи;
3. при инфилтрат с диаметър 10 мм или 
повече резултатът от ТКТ на Манту се счита 
за положителен в следните случаи:
a) бежанци и мигранти;
б) служители и пребиваващи при условия с 
висок риск от разпространение на туберкуло­
за, например затвори, микобактериологични 
лаборатории, лечебни заведения и приюти за 
бездомни лица;
в) инжекционно употребяващи наркотици;
г) деца на възраст под 4 години;
д) преболедували от туберкулоза лица с 
хронични заболявания или други медицински 
състояния, като захарен диабет, хронична бъб­
речна недостатъчност на диализа, силикоза, 
злокачествено заболяване (левкемия, лимфом 
или карцином на главата, шията или белия 
дроб), с наличие на йеюно-илеален байпас, 
при които е налице повишен риск от реакти­
виране на туберкулоза;
е) лица с тегло под 90 % от идеалното 
телесно тегло;
ж) новородени, деца и юноши в контакт с 
лица, които са с висок риск за туберкулоза;
4. при инфилтрат с диаметър 15 мм или 
повече резултатът от ТКТ на Манту се счита 
за положителен при здрави лица на възраст 
над 4 години с ниска вероятност от туберку­
лозна инфекция.
(2) При положителен ТКТ на Манту 
и/или положителен гама-интерферонов тест 
се провежда допълнителен клиничен преглед, 
рентгенография на бял дроб и други изслед­
вания по преценка на лекар – специалист по 
пневмология и фтизиатрия.
Чл. 10. Болните от туберкулоза лица про­
веждат лечение в лечебно заведение по чл. 3, 
ал. 1.
Чл. 11. Микробиологично изследване за 
туберкулоза се извършва от медицински спе­
циалист в микробиологичните лаборатории 
към структурите по чл. 3.
Чл. 12. За микробиологично и молекулярно 
изследване за туберкулоза се използват: храчка, 
ликвор, стомашни промивни води, лимфни 
възли, плеврален пунктат и други материали 
в зависимост от локализацията на процеса.
Чл. 13. Микробиологично и молекулярно 
изследване за туберкулоза се извършва при 
спазване на противоепидемичните мерки сре­
щу заразяване съгласно Наредба № 4 от 2002 г. 
за защита на работещите от рискове, свързани 
с експозиция на биологични агенти при работа 
(ДВ, бр. 105 от 2002 г.) и Наредба № 3 от 2013 г. 
за утвърждаването на медицински стандарт 
по превенция и контрол на вътреболничните 
инфекции (ДВ, бр. 43 от 2013 г.).
Г л а в а  т р е т а
УСЛОВИЯ И РЕД ЗА ИЗВЪРШВАНЕ НА 
ЗАДЪЛЖИТЕЛНА ИЗОЛАЦИЯ НА БОЛНИ 
ОТ ТУБЕРКУЛОЗА С БАЦИЛООТДЕЛЯНЕ
Чл. 14. (1) Лицата, които са диагностицира­
ни с туберкулоза с бацилоотделяне, подлежат 
на задължителна изолация за срок, определен 
със заповед на министъра на здравеопазването 
по предложение на главния държавен здравен 
инспектор.
(2) Задължителната изолация на лицата 
по ал. 1 се извършва в лечебно заведение 
по чл. 3, ал. 1 с предписание, издадено от